Diari Oficial de la Generalitat Valenciana


Sumari del DOGV 3235, del 05-05-1998 (1998/3034)

Informació pública de l’alternativa tècnica de la unitat d’execució número 1 del sector la Tellerola.
-----------------------------------------------------------------------------------------------------

### Dades del document

Número de DOGV
:   3235

Data del DOGV
:   05-05-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/3034


Organisme emissor
:   Ajuntament de la Vila Joiosa

Tipus de document
:   Anunci

Informació pública de l'alternativa tècnica de la unitat d'execució número 1 del sector la Tellerola. [1998/C3034]
  
Mitjançant aquest anunci es fa públic que l'alcalde, el senyor Juan Segovia Esquerdo, en data 25 de març de 1998, ha resolt sotmetre a informació pública l'alternativa tècnica integrant de la proposta de programa per a la unitat d'execució número 1 del sector la Tellerola, presentada a tràmit pel senyor Abel García Gómez en nom i representació de la mercantil Residencial Vista Alegre, SA. La documentació aportada està integrada per: document d'homologació modificativa del sector Pla Parcial La Tellerola 1, avantprojecte d'urbanització de la unitat d'execució número 1 per sector la Tellerola 1, avantprojecte d'urbanització del vial de la xarxa estructural en el sector la Tellerola 1, adaptació del Pla Parcial La Tellerola 1 a les directrius de la revisió del Pla General d'Ordenació Urbana de la Vila Joiosa, sol·licitud de cèdula d'urbanització, estatuts de l'agrupació d'interés urbanístic, dades registrals i cadastrals de les finques afectades.
  
Aquesta informació pública s'haurà d'establir per un termini de 20 dies hàbils mitjançant un edicte que es publicarà en un diari d'informació general, en el Diari Oficial de la Generalitat Valenciana, i al tauler d'anuncis d'aquest Ajuntament, amb l'advertiment exprés que aquesta publicació té caràcter de concurs públic simultani per a la selecció d'urbanitzador, podent-hi presentar, qui ho desitge, al·legacions i alternatives tècniques diferents a l'exposada al públic.
  
Les consultes a l'expedient s'hauran de realitzar en horari d'oficina des de les 09.00 fins a les 14.00 hores, a les oficines dels Serveis Urbanístics situats al carrer d'Hernán Cortés, número 2.
  
Durant els cinc dies següents al venciment del termini anterior, els interessats podran presentar les proposicions juridicoeconòmiques que consideren convenient en el Registre d'Entrada d'aquest Ajuntament, en plica tancada i amb la documentació que s'assenyala en els apartats C i D de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'acte d'obertura de pliques tindrà lloc als salons de la casa consistorial a les 12.00 hores de la següent data hàbil a la conclusió del termini per a presentar-les. Durant els 10 dies següents al d'obertura de pliques, podran ser objecte de consulta i al·legacions totes les actuacions de l'expedient.
  
Aquests terminis quedaran prorrogats per 20 dies addicionals, si durant els 10 primers d'informació pública alguna persona es compromet a presentar una alternativa tècnica substancialment distinta a la inicial i en presenta en la quantia que reglamentàriament es determine. La pròrroga es farà constar en l'expedient, s'anunciarà al tauler d'anuncis de l'Ajuntament i es comunicarà als qui, perquè la desconeixen, presenten pliques prematurament.
  
Cosa que es fa pública perquè se'n prenga coneixement, de conformitat amb el que es disposa en l'article 46 de la Llei Reguladora de l'Activitat Urbanística.